Aristidh Kola

Aristidh Kola ishte historian, publicist, dhe jurist. Ishte kryetar i Lidhjes së Arvanitëve.  

 Jeta 
Ai lindi në Kaskaveli të Thivës ne Greqinë Qendrore, zonë e cila banohet kryesisht nga arvanitas. Aristidhi, si edhe mijëra e mijëra bashkëkombas të tij, u edukuan me frymën e dashurisë për traditat e të parëve, që trashëgoi kjo pjesë e popullatës shumëkombëshe e Greqisë së sotme.  

Aristidh Kola studioi për jurisprudencë në Athinë dhe pas mbarimit të universitetit, për shumë kohë iu përkushtua traditave kombëtare të arvanitasve në Greqi. Vepra e tij kryesore, “Arvanitasit dhe origjina e grekëve”, bëri një jehonë të gjerë në botën arvanitase; njohu 9 botime brenda dhjetë vjetëve. Kola botoi revistën “Besa”, si dhe revistën tjetër “Arvanon”. Këto revista pasqyronin jetën dhe traditat e botës arvanitase.

 Kontribute 
Aristidhi bashkëpunoi me të gjitha rrethet e diasporës shqiptare në Botë. Ai mbante lidhje dhe bashkëpunoi me arbëreshët e Italisë, me shqiptarët e Amerikës, me intelektualë të Kosovës, të Turqisë dhe atyre të Shqipërisë. Ai ishte lidhur edhe me arbëreshët e Korsikës. 
A. Kola u bë i njohur në Greqi sidomos për përkrahjen morale që i dha luftës së UÇK-së duke u shfaqur në disa emisione televizive. Kjo shkaktoi reagimin e disa grupeve proserbe, me të cilat u ndesh në rrugë gjyqësore.

 Miku i madh i të gjithë shqiptarëve 
I qeshur dhe i dashur, Aristidhi  ishte mik i të gjithë emigrantëve shqiptarë në Greqi. Në zyrat e shoqatës arvanitase “Marko Boçari”, organizoheshin aktivitete politiko-kulturore për Shqipërinë, si dhe për personalitete të rëndësishme arvanitase të Greqisë.  

Aristidh Kola ka bërë një punë këmbëngulëse për afirmimin e identitetit arvanitas në Greqi. 
Ai nisi hartimin e fjalorit arvanitas, vepër të cilën nuk arriti ta përfundonte.
A. Kola vdiq në vitin 2000 pas një sëmundjeje të rëndë (leucemi në gjak).

 Veprimtaria 
 Arvanitasit dhe prejardhja e grekëve, 1983.
 Gjuha e Perëndive, 1989.
 Deklarata e Bashkimit Arvanitas.  Fjalori Korrigjues i Fjalëve arvanite
 Fjalori Korrigjues i Fjalëve arvanite
 Fjalori Krahasues i Gjuhës Shqipe
 Greqia në Kurthin e Serbëve të Milosheviçit
 Kënga e Mercenarëve, prejardhja e grekëve
 Mithi dhe e Vërteta
 Varrimi i Tretë i Marko Boçarit

 Shih edhe 
 Aristidh Kola - esé nga Kolec Traboini 2014
 E vërteta përvëluese e Aristidh Kolës - libër me esé nga K. Traboini]]

Kategoria:Lindje 1944
Kategoria:Vdekje 2000
Kategoria:Shkrimtarë shqiptarë
Kategoria:Arbëreshë në Greqi
Kategoria:Biografi shqiptare